इक्क बारी उसदी मां कहवे (चाह) दी प्याली लईऐ अन्दर औन्दे गै उन्नें जब्दुल करीम गी गोड्डें च सिर दईऐ निम्मोचान होए दे पता नई के सोचदे दिक्खिया। ओ हरान रेई गेई ते सोच्चन लगी, ‘मेरेया रब्बा ! ए करीम बमार ऐ जां नौकरी नईं रेई दी। ए गल्ल के ऐ।’ उन्नें मिस्टर अब्दुल करीम गी बड़ा मजबूर कीत्ता कि चॉ दा इक्क घुट्ट पी लै पर उन्नें किस नईं मन्नेया। आखर इक्क बुलबुल उड़दी 2 आई ते बारी पर बेई गेई। उसदी आवाज़ सुनिऐ मिस्टर अब्दुल करीम उठेया ते उसी डोआरी ओड़ेया।